02017282712010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1728 


27 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αμοιβές ωρομισθίων εκπαιδευτών του ΙΕΚ-ΕΚΑΒ. 1 

Καθορισμός επιτοκίων εντόκων γραμματίων. 2 

Σύσταση ελεγκτικής ομάδας για τη διενέργεια ελέγ¬ 

Παροχή της εγγύησης του Δημοσίου προς τις Τράπε¬ 
ζες για τις πιστωτικές διευκολύνσεις προς αποκα¬ 

ΑΠΟΦΑΣΕΙ Σ 

Αριθ. 2/54431/0022 (1) 

Αμοιβές ωρομισθίων εκπαιδευτών του ΙΕΚ-ΕΚΑΒ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 6 του άρθρου 5 του Ν. 2009/92 
"Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις" (ΦΕΚτευχ. Α/18/92). 

2. Τις διατάξεις της αρ. Α5/4898/99 κοινής υπουργικής 
απόφασης "Ίδρυση Ινστιτούτου Επαγγελματικής Κατάρ¬ 
τισης στο ΕΚΑΒ" (ΦΕΚτευχ. Β/1748/99). 

3. Τη διάταξη του άρθρου 40 του Ν. 849/78 όπως συ¬ 
μπληρώθηκε με το άρθρο 8του Ν. 2129/93. 

4. Τα αρ. 77/26.3.2001 έγγραφο του Υπουργείου Εθνι¬ 
κής Παιδείας και Θρησκευμάτων Ειδικής Υπηρεσίας Δια¬ 
χείρισης ΕΠΕΑΕΚ. 

5. Την αρ. 6459/2001 απόφαση του Πρωθυπουργού και 
Υπουργού Υγείας και Πρόνοιας "Ανάθεση αρμοδιοτήτων 
στους Υφυπουργούς Υγείας και Πρόνοιας Έκτορα Να- 
σιώκα, ΕλπίδαΤσουρή καιΔημήτριο Θάνο" (ΦΕΚτευχ. Β/ 
1480/31.10.2001). 

6. Την αρ. 1100383/1330/Α0006/2001 απόφαση του 
Πρωθυπουργού και του Υπουργού Οικονομικών "Ανάθε¬ 


ση αρμοδιοτήτων του Υπουργού Οικονομικών στους 
Υφυπουργούς Οικονομικών" (ΦΕΚ Β/1485/01). 

7. Τις διατάξεις του άρθρου 27 του Ν. 2081/92 (ΦΕΚ 
τευχ. Α/154/92) με τις οποίες προστέθηκε στο Ν. 1558/85 
νέο άρθρο 29 Α, όπως τροποποιήθηκε με το άρθρο 1 του 
Ν. 2469/97 (ΦΕΚτευχ. Α/38/97). 

8. Το γεγονός ότι οι αμοιβές των ωρομίσθιων εκπαιδευ¬ 
τών του ΙΕΚ-ΕΚΑΒ θεωρούνται ως επιλέξιμες δαπάνες 
στο πλαίσιο του επιχειρησιακού προγράμματος / ΕΠΕΑ¬ 
ΕΚ - Γ' Κ.Π.Σ. συγχρηματοδοτούμενες κατά 75% από το 
Ε.Κ.Τ. (μέτρο 2.3) αναβάθμιση και εκσυγχρονισμός εκπαι¬ 
δευτικού συστήματος ΙΕΚ-ΕΚΑΒ εποπτείας Υπουργείου 
Υγείας και Πρόνοιας- Ειδικότητας "Διασώστης - Πλήρωμα 
Ασθενοφόρου". 

9. Το γεγονός ότι οι δαπάνες ύψους 107.000.000 δρχ. 
->314013,2 ΕΙΙΒΟ που θα προκληθούν για τη φοίτηση 
των καταρτιζομένων θα βαρύνουν τον προϋπολογισμό 
του ΕΚΑΒ με ΚΑ 0532 ως εξής: 

Γιατο Πρώτο έτος: 

Δαπάνεςεκπαιδευτών:33.500.000δρχ.->98312,55ΕυΒΟ 
Και Λειτουργικές Δαπάνες 20.000.000 δρχ.->58694,06 
ΕΙΙΒΟ 

Σύνολο : 53.500.000 δρχ.-> 157006,6 ΕΨΒΟ 
Για το Δεύτερο έτος: 

Δαπάνες Εκπαιδευτών33.000.000 δρχ.->96845,19 ΕΙΙΒΟ 
Και Λειτουργικές Δαπάνες 20.000.000 δρχ.->58694,06 
ΕΨΒΟ 

Σύνολο: 53.500.000 δρχ.-> 157006,6 ΕΨΒΟ, αποφασί¬ 
ζουμε: 

Άρθρο 1 

Καθορίζουμε τις αμοιβές των ωρομισθίων εκπαιδευτών 
του ΙΕΚ-ΕΚΑΒ ως εξής: 

Α. Μέλη Δ.Ε.Π. Α.Ε.Ι. 

α) Γ ια όσους έχουν την ιδιότητα του καθηγητή Α.Ε.Ι., σε 
εννέα χιλιάδες επτακόσιες πενήντα (9.750) δρχ. ->28,61 
ΕΨΒΟ 

β) Γ ια όσους έχουν την ιδιότητα του Αναπληρωτή Καθη¬ 
γητή Α.Ε.Ι. σε εννέα χιλιάδες (9.000) δρχ.->26,41 ΕΙΙΒΟ 
γ) Για όσους έχουν την ιδιότητα του Επίκουρου Καθη¬ 
γητής Α.Ε.Ι. σε οκτώ χιλιάδες (8.000) δρχ.->23,48 ΕΨΒΟ 
δ) Γ ια όσους έχουν την ιδιότητα του Λέκτορα Α.Ε.Ι. σε 
επτά χιλιάδες διακόσιες (7.200) δρχ.->21,13 ΕΙΙΒΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Μέλη Ε.Π. Τ.Ε.Ι. 

α) Για όσους έχουν την ιδιότητα του Καθηγητή Τ.Ε.Ι. και 
είναι κάτοχοι Διδακτορικού διπλώματος ή Ισότιμου Τίτλου 
Σπουδών, σε επτά χιλιάδες διακόσιες (7.200) δρχ.->21,13 
ΕΨΒΟ 

β) Γ ια όσους έχουν την ιδιότητα του Καθηγητή Τ.Ε.Ι. και 
είναι κάτοχοι Μεταπτυχιακού Διπλώματος ή Ισότιμου Τίτ¬ 
λου σπουδών (ΜαεΙθΓ, Ο.Ε.3., Ο.Ε.3.3., Ο.Ε.Α. κ.α.), σε έξι 
χιλιάδες οκτακόσιες (6.800) δρχ.-> 19,96 ΕΨΒΟ 
Γ. πάσης φύσεως ωρομίσθιοι εκπαιδευτές Δημοσίων 
Ι.Ε.Κ. 

α) Γ ια όσους είναικάτοχοιΔιδακτορικούΔιπλώματοςή Ισό¬ 
τιμου Τίτλου Σπουδών, σε επτά χιλιάδες (7.000) δρχ.->20,54 
ΕΙΙΒΟ 

β) Για όσους είναι κάτοχοι Μεταπτυχιακού Διπλώματος 
ή Ισότιμου Τίτλου Σπουδών (Μαείοη ϋ.Ε.3., ϋ.Ε.3.3., 
ϋ.Ε.Α.,κ.α.) σε έξι χιλιάδες εξακόσιες (6.600) δρχ.->19,37 
ΕΙύΒΟ 

γ) Γ ια όσους είναι κάτοχοι Πτυχίου ή Διπλώματος Α.Ε.Ι. 
(αρ. 3 του Ν. 2470/97): 

1) Εξαετούς φοίτησης, σε έξι χιλιάδες (6.000) δρχ.-> 17,61 
ΕυΒΟ 

2) Πενταετούς φοίτησης, σε πέντε χιλιάδες οκτακόσιες 
(5.800) δρχ.-> 17,02 ΕυΒΟ 

3) Τετραετούς φοίτησης, σε πέντε χιλιάδες εξακόσιες 
(5.600) δρχ.-> 16,43 ΕϋΒΟ 

δ) Γ ια όσους ανήκουν στην κατηγορία Π.Ε., χωρίς Δίπλωμα 
ή Πτυχίο Α.Ε.Ι. ή Ισότιμο Τίτλο Σπουδών (αρ. 3 του Ν. 
2470/97), σε πέντε χιλιάδες τετρακόσιες (5.400) δρχ.-> 15,85 
ΕυΒΟ 

ε) Για όσους ανήκουν στην κατηγορία Τ.Ε. και είναι κά¬ 
τοχοι Πτυχίου ή Διπλώματος πλήρους τετραετούς φοίτη¬ 
σης Ανωτέρας Σχολής (Πρώην ΑΡ4) (αρ. 3 του Ν. 2470/ 
97), σε πέντε χιλιάδες τετρακόσιες (5.400 ) δρχ.->15,85 
ΕυΒΟ 

στ) Γ ια όσους ανήκουν στην κατηγορία Τ.Ε. και είναι κά¬ 
τοχοι Πτυχίου ή Διπλώματος Τ.Ε.Ι. ή Ισότιμου Τίτλου 
Σπουδών (αρ. 3 του Ν. 2470/97),σε πέντε χιλιάδες διακό¬ 
σιες (5.200) δρχ.-> 15,26 ΕυΒΟ 
ζ) Για όσους ανήκουν στην κατηγορία Τ.Ε. χωρίς Δί¬ 
πλωμα Τ.Ε.Ι. ή Ισότιμου Τίτλου σπουδών (αρ. 3 του Ν. 
2470/97) σε πέντε χιλιάδες (5.000) δρχ.-> 14,67 ΕυΒΟ 
η) Γ ια όσους είναι απόφοιτοι Ι.Ε.Κ. και είναι κάτοχοι του Δι¬ 
πλώματος Μεταδευτεροβάθμιας Επαγγελματικής Κατάρτι¬ 
σης, σε τέσσερις χιλιάδες οκτακόσιες (4.800) δρχ.-> 14,09 
ΕυΒΟ 

θ) Γ ια όσους ανήκουν στην κατηγορία Δ.Ε. (περιλαμβά¬ 
νονται οι κατηγορίες Δ.Ε.1 καιΔ.Ε.2του Ν. 1505/84, καθώς 
και Δ.Ε.3 με πτυχίο Μέσης Τεχνικής Σχολής του Ν. 575/77), 
σε τέσσερις χιλιάδες διακόσιες (4.200) δρχ.->12,33 ΕυΒΟ 
ι) Γ ια όσους ασκούν το έργο του συντονιστή Πρακτικής 
Άσκησης κάθε μορφής, σε τρεις χιλιάδες (3.000) δρχ.->8,8 
ΕυΒΟ. 

Άρθρο 2 

Η ισχύς της απόφασης αυτής αρχίζει ένα έτος πριν τη 
δημοσίευση της απόφασης στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΛ. ΤΣΟΥΡΗ 


Αριθ. 2/72959/0023 (2) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
"Περί εκδόσεως εντόκων γραμματίων". 

2. Τις διατάξεις των άρθρων 1 και 4 του Ν. 1266/1982 
"Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων". 

3 Την προηγούμενη απόφαση του Υπουργού Οικονομι¬ 
κών αριθμ. 2/49680/0023/28.8.2001 "Καθορισμός επιτο¬ 
κίων εντόκων γραμματίων τρίμηνης, εξάμηνης και ετή¬ 
σιας διάρκειας". 

5. Τα αποτελέσματα της από 11.12.2001 δημοπρασίας 
Εντόκων Γραμματίων διάρκειας 13,26 και 52 εβδομάδων. 

6. Την αριθμ. 1100383/1330/Α0006/31.10.2001 (ΦΕΚ 
1485/Β/31.10.2001) απόφαση του Πρωθυπουργού και 
του Υπουργού Οικονομικών "Καθορισμός αρμοδιοτήτων 
των Υφυπουργών Οικονομικών", αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, που θα εκδοθούν ή θα ανανεωθούν από 11 Δε¬ 
κεμβρίου 2001 ως εξής: 

α) για τα έντοκα γραμμάτια τρίμηνης διάρκειας σε 2,95%, 

β) για τα έντοκα γραμμάτια εξάμηνης διάρκειας σε 
2,99% και 

γ) για τα έντοκα γραμμάτια δωδεκάμηνης διάρκειας σε 
3,02 % 

2. Τα παραπάνω επιτόκια είναι εκείνα που προέκυψαν 
κατά τη δημοπρασία της 11 Δεκεμβρίου 2001 για έντοκα 
γραμμάτια διάρκειας 13,26 και 52 εβδομάδων, αντίστοιχα. 

3. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (11.12.2001) μέ¬ 
χρι τη λήξη τους ισχύουν οι αποφάσεις μας βάσει των 
οποίων έγινε η έκδοσή τους. 

4. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2001 η οποία έχει προβλεφθεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Δεκεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-*- 

Αριθ. 638/051 (3) 

Σύσταση ελεγκτικής ομάδας για τη διενέργεια ελέγχου 
στο Π.Ε.Π. Κρήτης στο πλαίσιο του ΕΓΤΠΕ, Τμ. Προ¬ 
σανατολισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις". 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών "Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ529τ.Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000", (ΦΕΚ 251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υφυπουργού Οικονο¬ 
μικών (ΦΕΚ 1485τ.Β'). 

4. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, 
η οποία βαρύνει τον ΚΑΕ 0515 του φορέα 140 του 
Υπουργείου Οικονομικών, ενώ οι δαπάνες μετακίνησης 
και διαμονής θα βαρύνουν τις πιστώσεις του Ε.Π. Τεχνι¬ 
κής Βοήθειας Κ.Π.Σ. και η ημερήσια αποζημίωση θα βα¬ 
ρύνει την από 12.6.1996 σύμβαση. Τυχόν επιπλέον δια¬ 
φορές θα βαρύνουν την από 12.6.1996 σύμβαση μετα¬ 
ξύ ΥΠΕΘΟ και Ε.Δ.Τ.Β. (Εταιρεία Διαχείρισης Τεχνικής 
Βοήθειας). 

6. Την αριθμ. 2/30195/0022/18.5.2001 απόφαση του 
Υπουργού Οικονομικών "Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000". 

7. Το πρόγραμμα ελέγχων 2001 της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο Π.Ε.Π. Κρήτης, στο πλαίσιο του ΕΓ- 
ΤΠΕ, Τμ. Προσανατολισμού. 

Μέλη της Ελεγκτικής ομάδας ορίζονται οι εξής: 

ο Δρ. Ανδρέας ΚΑΤΖΗΛΑΚΗΣ, Χωροτάκτης, Γεωπόνος, 
Περιβαλλοντολόγος, στέλεχος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

ο Κωνσταντίνος Παπαθανασίου, υπάλληλος της Υ.Δ.Ε. 
Ηρακλείου. 

ο Δημήτριος Σταρίδας, εμπειρογνώμονας Υπουργείου 
Γεωργίας. 

Συντονιστής της ομάδας ελέγχου ορίζεται ο Δρ. Ανδρέ¬ 
ας ΚΑΤΖΗΛΑΚΗΣ 

Ο έλεγχος θα διενεργηθεί στην Περιφέρεια Κρήτης (Ν. 
Ηρακλείου) και Υπηρεσίες αρμόδιες για τα παρακάτω έρ¬ 
γα που θα ελεγχθούν: 

α) Αγροτικός εξηλεκτρισμός Ν. Ηρακλείου. 

β) Ενισχύσεις δυναμικών καλλιεργειών υπό κάλυψη. 

Ο έλεγχος θα διενεργηθεί κατά το χρονικό διάστημα 
από 16.12.2001 έως 22.12.2001 και η συνολική δαπάνη 
για καταβολή αποζημίωσης στους ελεγκτές θα ανέλθει 
στο ποσό των 315.000 δρχ. 

Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου. 

- Η διαπίστωση της πορείας υλοποίησης του έργου, 
σύμφωνα με τις εθνικές και κοινοτικές διατάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

- Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/59438/0025, 2/56127/0025 (4) 

Παροχή της εγγύησης του Δημοσίου προς τις Τράπεζες 
για τις πιστωτικές διευκολύνσεις προς αποκατάσταση 
ζημιών που προκλήθηκαν από τις πυρκαγιές της 4ης 
Ιουνίου 2001 σε περιοχές της Ανατολικής Αττικής. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚΑ'τ. 143/95). 

2. Την κοινή απόφαση του Πρωθυπουργού και του 
Υπουργού Οικονομικών αριθ. 1100383/1330/Α0006/ 
31.10.2001 "Καθορισμός αρμοδιοτήτων των Υφυπουρ¬ 
γών Οικονομικών". 

3. Την αριθ. 5969/Α 32/27.9.2001 κοινή απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ με την οποία οριοθετείται η πε¬ 
ριοχή και εγκρίνεται η παροχή πιστωτικών διευκολύνσεων 
με την εγγύηση του Δημοσίου για την αποκατάσταση των 
ζημιών που προκλήθηκαν από τις πυρκαγιές της 4ης Ιου¬ 
νίου 2001 σε περιοχές της Ανατολικής Αττικής. 

4. Το αριθ. οικ. 9910/Α 32/15.10.2001 έγγραφο του 
Υ.ΠΕ.ΧΩ.ΔΕ. με το οποίο ζητείται η παροχή της εγγύησης 
του Δημοσίου για τις παραπάνω πιστωτικές διευκολύν¬ 
σεις. 

5. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 57/10.12.2001), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις εμπορικές 
Τράπεζες, για την κάλυψη κατά 100% των πιστωτικών δι¬ 
ευκολύνσεων (δανείων) που θα χορηγηθούν σε πληγέ- 
ντες από τις πυρκαγιές της 4ης Ιουνίου 2001 σε περιοχές 
της Ανατολικής Αττικής για την αποκατάσταση των ζη¬ 
μιών τους, σύμφωνα με τους όρους και προϋποθέσεις 
που αναφέρονται στην κοινή απόφαση του Υπουργού 
Εθνικής Οικονομίας και των Υφυπουργών Εσωτερικών, 
Δημόσιας Διοίκησης και Αποκέντρωσης, Οικονομικών και 
ΠΕ.ΧΩ.ΔΕ. αριθ. 5969/Α 32/27.9.2001. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 - Δ') την εξόφληση των απαιτήσεων τους με¬ 
τά από προηγούμενη βεβαίωση τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου "Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 

σει του Ελληνικού Δημοσίου" σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνοτωντριών (3) μηνών 
για τον οποίο το Δημόσιο καλύπτει με την εγγύηση του 
τους τόκους υπερημερίας για κάθε καθυστερημένη δό¬ 
ση , την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλέτες με την ίδια επι¬ 
μέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεων τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λ.π.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ25 - Δ' 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα- 
στήματάτης, σύμφωνα με τις οδηγίες που έχουν δοθεί με 
την εγκύκλιό μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 1113502/6435/0016 (5) 

Δικαιολογητικά πληρωμής 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις της παρ. 3 του άρθρου 28 της παρ. 1 του 
άρθρου 29 και του άρθρου 31 του Ν. 2362/27.11.1995 
(ΦΕΚ 247/Α/95) "περί Δημοσίου Λογιστικού, ελέγχου των 
δαπανών του Κράτους και άλλες διατάξεις". 

2. Τις διατάξεις των άρθρων 1,2,10 και 19 του Ν. 2842 
(ΦΕΚ207/Α'/27.9.2000) "Λήψη συμπληρωματικών μέτρων 
γιατην εφαρμογή των Κανονισμών (Ε.Κ.) 1103/97,974/98, 
2866/98 του Συμβουλίου, όπως ισχύουν σχετικά με την ει¬ 
σαγωγή του Ευρώ. 


3. Τιςδιατάξειςτου Π.Δ. 191/97"Τροποποίηση διατάξε¬ 
ων του Π.Δ. 16/89 Κανονισμός λειτουργίας ΔΟΥ..." (ΦΕΚ 
155/Α797). 

4. Τις διατάξεις του Ν. 2594/98 (ΦΕΚ 62/Α/24.3.98),του 
Ν. 2690/99 (ΦΕΚ 45/9.3.99) του άρθ. 14 του Ν. 1599/86 
(ΦΕΚ 75/Α/11.6.86) και του αρθ. 454 του κώδικα πολιτικής 
δικονομίας. 

5. Την απόφασή μας 1109245/6126/0016/22.11.99 (ΦΕΚ 
2103/Β /1.12.1999) "Δικαιολογητικά εξόφλησης τίτλων 
πληρωμής". 

6. Την 479/1997 γνωμοδότηση του Ν.Σ.Κ., την οποία 
αποδέχθηκε ο Υπ. Οικ/κών. 

7. Την απόφαση του Πρωθυπουργού και του Υπουργού 
Οικονομικών 1100383/1330/Α0006 (ΦΕΚ 1485/Β72001) με 
την οποία αναθέτονται αρμοδιότητες του Υπουργού Οι¬ 
κονομικών στους Υφυπουργούς Οικονομικών. 

8. Την ανάγκη καθορισμού των δικαιολογητικών νομι¬ 
μοποίησης των δικαιούχων για την εξόφληση τίτλων πλη¬ 
ρωμής των Δ.Ο.Υ., απλοποίησης των διαδικασιών και 
ομοιόμορφης εφαρμογής τους. 

9. Το γεγονός ότι από τις διατάξεις της παρούσας ου- 
δεμία δαπάνη προκύπτει στον Κρατικό Προϋπολογισμό, 
αποφασίζουμε: 

Καθορίζουμε από 1.1.2002 ως δικαιολογητικά νομιμο¬ 
ποίησης των δικαιούχων για την εξόφληση τίτλων πληρω¬ 
μής κατά περίπτωση τα εξής: 

1. ΑΝΩΝΥΜΕΣ ΕΤΑΙΡΕΙΕΣ 

Απόσπασμα πρακτικών συνεδριάσεως του διοικητικού 
συμβουλίου της Α.Ε., από το οποίο προκύπτουν ποια πρό¬ 
σωπα εκπροσωπούν την εταιρία και δεσμεύουν αυτή με 
την υπογραφή τους. Τα πρακτικά πρέπει να είναι υπογε¬ 
γραμμένα από τον πρόεδρο ή το διευθύνοντα σύμβουλο 
της Α.Ε. 

Δεν απαιτείται θεώρηση του γνησίου της υπογραφής 
του προέδρου ή του διευθύνοντα συμβούλου. Επίσης δεν 
απαιτείται περαιτέρω εξουσιοδότηση ή πληρεξούσιο για 
τα πρόσωπα που αναφέρονται στα πρακτικά ότι εκπρο¬ 
σωπούν την Α.Ε., για να εισπράξουν χρήματα από τις 
ΔΟΥ, εφόσον προσέρχονται οι ίδιοι. 

2. Ο.Ε. - Ε.Ε. - Ε.Π.Ε. - ΑΣΤΙΚΕΣ ΕΤΑΙΡΕΙΕΣ 

Α. Μέχρι το ποσό των 2.000 ευρώ, υπεύθυνη δήλωση 
του εκπροσώπου της εταιρίας, όπου θα δηλώνει ότι εκ¬ 
προσωπεί την εταιρία και νομιμοποιείται να εισπράξει για 
λογαριασμό της. Στη θέση της υπογραφής της δήλωσης, 
πέραν της υπογραφής του δηλούντος θα τίθεται και η 
σφραγίδα της εταιρείας. 

Β. Από το ποσό των 2.000 μέχρι το ποσό των 10.000 ευ¬ 
ρώ, φωτοαντίγραφο του ΦΕΚ που δημοσιεύτηκε το τε¬ 
λευταίο καταστατικό τους ή αντίγραφο του καταστατικού 
θεωρημένο από το Πρωτοδικείο, νέας ή παλαιότερης 
ημερομηνίας και υπεύθυνη δήλωση του εκπροσώπου ότι 
δεν έχει γίνει μεταβολή στα πρόσωπα που εκπροσωπούν 
την εταιρεία και ότι αυτός είναι ο νόμιμος εκπρόσωπός 
της. Στη θέση της υπογραφής της δήλωσης, πέραν της 
υπογραφής του δηλούντος θα τίθεται και η σφραγίδα της 
εταιρείας. Η απόφαση για υποχρεωτική εξόφληση του 
τίτλου με εντολή μεταφοράς άνω των 1.500 ευρώ, όταν 
στη ΔΟΥ δεν υπάρχουν χρήματα, συνεχίζει να ισχύει. 

Γ. Πάνω από το ποσό των 10.000 ευρώ ή κάτω από αυ¬ 
τό, όταν ο δικαιούχος δεν κάνει χρήση των δικαιολογητι- 
κών που προαναφέρονται στις προηγούμενες Α και Β πα¬ 
ραγράφους: 

α) Το τελευταίο καταστατικό θεωρημένο από το Πρω- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


23507 


τοδικείο. Για τις ΕΠΕ που οι εκπρόσωποί τους ορίζονται 
από τη συνεδρίαση των εταίρων, αντίγραφο των σχετικών 
πρακτικών ή το ΦΕΚ που δημοσιεύονται. 

β) Βεβαίωσητου αρμοδίουτμήματοςτου Πρωτοδικείου 
ότι δεν έχει στο μεταξύ επέλθει μεταβολή στα πρόσωπα 
που εκπροσωπούν την εταιρεία. (Δεν ισχύει για τις περι¬ 
πτώσεις των ΕΠΕ του προηγούμενου εδαφίου). 

Σε αντίθετη περίπτωση, στη βεβαίωση αυτή αναφέρο- 
νται οι αριθμοί των πράξεων των μεταβολών, οι οποίες 
πρέπει να προσκομίζονται όλες θεωρημένες από το Πρω¬ 
τοδικείο. 

Για την εξόφληση τίτλου πληρωμής υπέρ ΟΕ, ΕΕ, ΕΠΕ, 
δεν απαιτείται νέα θεώρηση από το Πρωτοδικείο, του κα¬ 
ταστατικού και των τυχόν τροποποιήσεων του, που φέ¬ 
ρουν παλαιότερη θεώρηση από αυτό, εφόσον προσκομί¬ 
ζεται πρόσφατη βεβαίωση του Πρωτοδικείου, ότι δεν 
επήλθε άλλη μεταβολή. 

3. ΝΑΥΤΙΚΕΣ ΕΤΑΙΡΕΙΕΣ 

Απόσπασμα πρακτικού συνεδριάσεως του διοικητικού 
συμβουλίου κατά την οποία ορίστηκαν τα πρόσωπα που 
εκπροσωπούν και δεσμεύουν με την υπογραφή τους την 
εταιρεία ή σχετική βεβαίωση της Υπηρεσίας Μητρώου 
Ναυτικών Εταιρειών. Κατά τα λοιπά ισχύει ότι και για τις 
ΑΕ. 

4. ΕΚΠΟΛΙΤΙΣΤΙΚΟΙ - ΜΟΡΦΩΤΙΚΟΙ -ΑΘΛΗΤΙΚΟΙ - ΠΑ¬ 
ΤΡΙΩΤΙΚΟΙ ΣΥΛΛΟΓΟΙ ΚΑΙ ΣΩΜΑΤΕΙΑ 

α) Μέχρι το ποσό των 2.000 ευρώ: 

Υπεύθυνη δήλωση του εκπροσώπου, ότι νομιμοποιείται 
να εισπράξει για λογαριασμό του συλλόγου ή του σωμα¬ 
τείου. Στη θέση της υπογραφής της δήλωσης, τίθεται και 
η σφραγίδα του συλλόγου ή του σωματείου. 

Γραμμάτιο είσπραξης, νόμιμα θεωρημένο όπου αυτό 
επιβάλλεται. 

β) Πάνω από το ποσό των 2.000 ευρώ: 

Το καταστατικό με βεβαίωση του Γραμματέατου Πρω¬ 
τοδικείου ότι έχει εγγράφει (καταχωρηθεί) στο βιβλίο Σω¬ 
ματείων. 

Απόσπασμα πρακτικών συνεδριάσεως του Δ.Σ. του 
συλλόγου, στο οποίο αναφέρονται τα πρόσωπα, που εκ¬ 
προσωπούν ή δεσμεύουν με την υπογραφή τους το σύλ¬ 
λογο, εφόσον παρέχεται από το καταστατικό η δυνατότη¬ 
τα αυτή. 

Γραμμάτιο είσπραξης ανάλογα με τις καταστατικές δια¬ 
τάξεις, νόμιμα θεωρημένο, όπου αυτό επιβάλλεται. 

5. ΓΕΩΡΓΙΚΟΙ - ΑΓΡΟΤΙΚΟΙ ΚΛΠ ΣΥΝΕΤΑΙΡΙΣΜΟΙ Ή 
ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ 

α) Μέχρι το ποσό των 2.000 ευρώ: 

Υπεύθυνη δήλωση του εκπροσώπου ότι νομιμοποιείται 
να εισπράξει για λογαριασμό του συνεταιρισμού ή της 
ένωσης. Στη θέση της υπογραφής της δήλωσης τίθεται 
και η σφραγίδα του συνεταιρισμού ή της ένωσης. 

β) Πάνω από το ποσό των 2.000 ευρώ: 

Το καταστατικό με βεβαίωση για τυχόν τελευταία τρο¬ 
ποποίηση και καταχώρησης αυτού στο Ειδικό Μητρώο, 
θεωρημένο από το Πρωτοδικείο ή το Ειρηνοδικείο κατά 
περίπτωση. 

Απόσπασμα πρακτικού συνεδριάσεως του Δ.Σ. από το 
οποίο προκύπτει ποια μέλη δεσμεύουν με την υπογραφή 
τους το συνεταιρισμό ή την ένωση. 

6. ΝΟΜΙΚΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ - ΔΗ¬ 
ΜΟΣΙΕΣ ΥΠΗΡΕΣΙΕΣ - ΕΙΔΙΚΑ ΤΑΜΕΙΑ 

Η απόφαση με την οποία ορίζεται ο προϊστάμενος του 
ΝΠΔΔ ή της Υπηρεσίας. 


Εξουσιοδότηση σε υπάλληλο του ΝΠΔΔ ή της Υπηρε¬ 
σίας, από τον προϊστάμενο αυτής όταν δεν προσέρχεται 
ο ίδιος. 

Γραμμάτιο είσπραξης του αντίστοιχου ποσού, από δι¬ 
πλότυπο βιβλίο το οποίο είναι σφραγισμένο, θεωρημένο 
και αριθμημένο από την αρχή που εποπτεύει τα ΝΠΔΔ τα 
Ειδικά ταμεία και σε ορισμένες περιπτώσεις και από Δη¬ 
μόσιες Υπηρεσίες, όταν αυτό προβλέπεται από τις σχετι¬ 
κές διατάξεις. 

7. ΤΡΑΠΕΖΕΣ - ΙΔΡΥΜΑΤΑ - ΟΤΕ - ΔΕΗ - ΕΛΤΑ 

Η απόφαση με την οποία ορίζεται ο προϊστάμενος του 
υποκαταστήματος. 

Εξουσιοδότηση σε υπάλληλο της Τράπεζας κ.λπ. θεω¬ 
ρημένη από την Τράπεζα το Ίδρυμα κ.λπ., από τον προϊ¬ 
στάμενο αυτής, όταν δεν προσέρχεται ο ίδιος. 

8. ΚΟΙΝΟΠΡΑΞΙΕΣ - ΚΟΙΝΩΝΙΕΣ 

Το ιδιωτικό συμφωνητικό που έχουν καταθέσει στη 
ΔΟΥ, θεωρημένο από το αρμόδιο τμήμα αυτής, όπου φαί¬ 
νονται τα μέλη και οι εκπρόσωποι, που νομιμοποιούνται 
να εισπράξουν. 

Αν δεν δηλώνεται εκπρόσωπος προσέρχονται όλα τα 
μέλη για την εξόφληση του τίτλου ή εξουσιοδοτούν - πλη- 
ρεξουσιοδοτούν τρίτον ή τρίτους, ανάλογα με το ύψος 
του ποσού. 

9. ΕΤΑΙΡΕΙΕΣ ΠΟΥ ΔΕΝ ΣΥΝΙΣΤΩΝΤΑΙ 

Η επιστροφή ποσών που καταβλήθηκαν, για τις υπό σύ¬ 
σταση εταιρείες, οι οποίες τελικά δεν συστήθηκαν, γίνε¬ 
ται σε όλους τους εταίρους, οι οποίοι φαίνονται στο "κα¬ 
ταστατικό" συμβολαιογραφικό έγγραφο που συντάχθηκε 
για τη σύσταση της εταιρείας, νόμιμα θεωρημένο από τον 
συμβολαιογράφο που το εξέδωσε. 

Στις ειδικές περιπτώσεις που δεν έχει συνταχθεί συμ¬ 
φωνητικό απαιτείται βεβαίωση από το Πρωτοδικείο ή τη 
Νομαρχιακή Αυτοδιοίκηση, ότι δεν κατατέθηκε σχετικό 
συμφωνητικό και υπεύθυνη δήλωση του προσκομίζοντος 
το διπλότυπο είσπραξης, ότι είναι ο νόμιμος δικαιούχος 
και ότι αναλαμβάνει να αποζημιώσει οποιονδήποτε έχει 
έννομο συμφέρον και απαιτήσει το προς επιστροφή πο¬ 
σό. 

10. ΣΥΓΧΩΝΕΥΣΗ ΕΤΑΙΡΕΙΩΝ 

α) Τροποποίηση καταστατικού της συγχώνευσης, όπου 
πρέπει να φαίνεται η ανάληψη όλων των υποχρεώσεων 
και απαιτήσεων από τη νέα εταιρεία. 

β) Το καταστατικό θεωρημένο από το Πρωτοδικείο ή το 
ΦΕΚ που δημοσιεύτηκε το Καταστατικό της νέας εταιρεί¬ 
ας, όπου φαίνονται τα πρόσωπα που δεσμεύουν αυτήν με 
την υπογραφή τους. 

γ) Κατά περίπτωση και ανάλογα τη νομική υπόσταση 
της νέας εταιρείας ισχύουν οι προηγούμενες παράγρα¬ 
φοι, αρ. 1 - 5. 

11. ΕΤΑΙΡΕΙΕΣ ΣΕ ΚΑΤΑΣΤΑΣΗ ΛΥΣΗΣ 

Το διαλυτικό όπου φαίνεται ο εκκαθαριστής, θεωρημέ¬ 
νο από το Πρωτοδικείο ή την αρμόδια Νομαρχιακή Αυτο¬ 
διοίκηση, κατά περίπτωση, ο οποίος και νομιμοποιείται να 
εισπράξει ή το ΦΕΚ που δημοσιεύτηκε η διαλυτική πράξη. 

Αν δεν ορίζεται εκκαθαριστής στο διαλυτικό, απαιτείται 
τοΦΕΚπουδημοσιεύθηκετο τελευταίο καταστατικότους 
όπως και τα ΦΕΚ με τις τυχόν τροποποιήσεις ή το κατα¬ 
στατικό και οι τυχόν τροποποιήσεις θεωρημένα από το 
Πρωτοδικείο ή τη Νομαρχιακή Αυτοδιοίκηση όταν πρό¬ 
κειται για ΑΕ, προκειμένου να αναζητηθεί αν έχει προβλε- 
φθεί εκκαθαριστής σε περίπτωση λύσης της εταιρείας. 

Αν δεν ορίζεται ούτε σ’ αυτό, ο τίτλος εξοφλείται σε 

όλουςτους εταίρους (ή εξουσιοδοτούν-πληρεξουσιοδο- 
τούν τρίτους ανάλογα με το ύψος του ποσού), οι οποίοι 
υπογράφουν στο σώμα του τίτλου. Αν κάποιος από τους 
εταίρους διαφωνεί προσφεύγει ο ίδιος ή όποιος έχει έν- 
νομο συμφέρον στο δικαστήριο, το οποίο ορίζει με από¬ 
φασή του εκκαθαριστή. 

Ειδικά και μέχριτου ποσού των 1.500 ευρώ, επιτρέπεται 
η εξόφληση με υπεύθυνη δήλωση των ενδιαφερομένων 
ότι ενεργούν την εκκαθάριση και αναλαμβάνουν την ευ¬ 
θύνη να αποζημιώσουν οποιονδήποτε έχει έννομο συμ¬ 
φέρον και αποδειχθεί ότι δικαιούται να εισπράξει το επι- 
στρεφόμενο ποσό. 

12. ΦΥΣΙΚΑ ΠΡΟΣΩΠΑ 

Απαιτείται η επίδειξη του δελτίου της ταυτότητας τους 
ή του διαβατηρίου τους ή της σχετικής προσωρινής βε¬ 
βαίωσης της αρμοδίας αρχής, αν πρόκειται για Έλληνες 
πολίτες. Του διαβατηρίου για τους αλλοδαπούς ή άλλου 
εγγράφου βάσει του οποίου επιτρέπεται η είσοδος τους 
στη χώρα ή της άδειας παραμονής τους στη Ελλάδα ή του 
δελτίου ταυτότητάς τους για τους κατοίκους χωρών της 
Ε.Ε. 

Ο αριθμός της ταυτότητας ή του διαβατηρίου, η Υπηρε¬ 
σία έκδοσης τους και η ημερομηνία, πρέπει να αναγρά¬ 
φονται στο σώμα του τίτλου πληρωμής και να υπογράφε¬ 
ται από τον δικαιούχο η πράξη εξόφλησης, καθώς και να 
αναγράφεται το ονοματεπώνυμό του ολογράφως. 

13. ΕΞΟΦΛΗΣΗ ΧΩΡΙΣ ΔΙΚΑΙΟΛΟΓΗΤΙΚΑ 

Είναι δυνατή η εξόφληση τίτλου πληρωμής με μεταφο¬ 
ρά του προϊόντος ενός τίτλου σε λογαριασμό του δικαι¬ 
ούχου που τηρείται σε οποιαδήποτε Τράπεζα, που συμ¬ 
μετέχει στο συμψηφιστικό γραφείο της Τράπεζας Ελλά¬ 
δος, χωρίς τη προσκόμιση των προαναφερόμενων 
δικαιολογητικών με απλή αίτηση του ενδιαφερομένου. Η 
αίτηση μπορεί να γίνεται και με τηλεομοιοτυπία (ίαχ) αφού 
ο ενδιαφερόμενος φροντίσει για την έκδοση ή την προ¬ 
σκόμιση στη ΔΟΥτου Αποδεικτικού Φορολογικής Ενημε¬ 
ρότητας (ΑΦΕ), ή της ασφαλιστικής ενημερότητας όπου 
απαιτούνται. 

Διευκρινίζουμε ότι η προσκόμιση ΑΦΕ και ενημερότη¬ 
τας ΙΚΑ, δεν αποτελούν δικαιολογητικά νομιμοποίησης 
των δικαιούχων, αλλά υποχρέωσή τους, που πηγάζει από 
άλλες διατάξεις και προσκομίζονται ή όχι ανάλογα με τις 
διατάξεις αυτές. 

Στις περιπτώσεις εξόφλησης ποσών με εντολή μεταφο¬ 
ράς, στην εντολή αναγράφεται ο δικαιούχος του τίτλου 
και σε καμιά περίπτωση οι τυχόν αντιπρόσωποι του. Εξαι¬ 
ρούνται οι περιπτώσεις κατασχέσεων και εκχωρήσεων. 

Η εξόφληση τίτλων πληρωμής, άνω των 1.500 ευρώ, 
στην περίπτωση που δεν υπάρχουν μετρητά στη ΔΟΥ και 
αυτή δεν έχει τη δυνατότητα έκδοσης επιταγής, γίνεται 
υποχρεωτικά με εντολή μεταφοράς σε τραπεζικό λογα¬ 
ριασμό του δικαιούχου. 

14. ΓΕΝΙΚΑ ΠΕΡΙ ΔΙΚΑΙΟΛΟΓΗΤΙΚΩΝ 

Όλα τα δικαιολογητικά μπορούν να προσκομίζονται 
στις ΔΟΥ, μόνο μία φορά το χρόνο κατά την πρώτη πλη¬ 
ρωμή. Στις υπόλοιπες πληρωμές του ιδίου έτους και για 
τους ίδιους δικαιούχους θα γίνεται μνεία σε ποιόν τίτλο 
έχουν επισυναφθεί τα σχετικά δικαιολογητικά. Ο προϊ¬ 
στάμενος του τμήματος κρατά αντίγραφα των δικαιολο- 
γητικών ή στοιχεία αυτών σε σχετικό βιβλίο. 

Όλα τα δικαιολογητικά που κατά περίπτωση υποβάλλο¬ 
νται στις ΔΟΥ, πρέπει να έχουν εκδοθεί ή όπως ορίζεται 
θεωρηθεί, μέσα στο έτος που γίνεται η εξόφληση. Ειδικά 


για τις εξοφλήσεις που γίνονται τον Ιανουάριο και Φε¬ 
βρουάριο, γίνονται δεκτά δικαιολογητικά που έχουν εκ¬ 
δοθεί ή θεωρηθεί τους μήνες Νοέμβριο, Δεκέμβριο του 
προηγουμένου έτους. 

Τα πληρεξούσια δεν εντάσσονται στην παραπάνω ρύθ¬ 
μιση, αφού εκ του νόμου ισχύουν μέχρι την ανάκλησή 
τους ή μέχρι την καταληκτική τους ημερομηνία όταν ορί¬ 
ζεται. 

Όλα τα δικαιολογητικά πρέπει να είναι πρωτότυπα. Γί¬ 
νονται δεκτά και φωτοαντίγραφα θεωρημένα από οποια¬ 
δήποτε Υπηρεσία, Αστυνομική, Δημοτική ή Κοινοτική Αρ¬ 
χή, Ν.Π.Δ.Δ. ή Δικηγόρους με την προϋπόθεση ότι επ’ αυ¬ 
τών φαίνεται η θεώρηση της εκδούσας αρχής, η οποία 
πρέπει να φέρει ημερομηνία μέσα στο έτος εξόφλησης 
του τίτλου. Εξαιρούνται τα πληρεξούσια τα οποία πρέπει 
να φέρουν πρωτότυπη θεώρηση από την εκδούσα αρχή, 
δεδομένου ότι, επιδεικνύονται στη Δ.Ο.Υ. και αυτή πρέπει 
να εκδώσει αντίγραφο το οποίο παραμένει στο αρχείο 
της. 

Τα ξενόγλωσσα έγγραφα πρέπει να προσκομίζονται με¬ 
ταφρασμένα από την αρμόδια Υπηρεσία του Υπουργείου 
Εξωτερικών, της Νομαρχιακής Αυτοδιοίκησης, από δικη¬ 
γόρους, Πρεσβείες και Προξενεία, νόμιμα θεωρημένα. 
Επίσης από πραγματογνώμονα που ορίζει το αρμόδιο δι¬ 
καστήριο. 

Η εξόφληση των τίτλων πληρωμής ολοκληρώνεται με 
την παράδοση των χρημάτων στον δικαιούχο, ο οποίος 
ταυτόχρονα υπογράφει την πράξη εξοφλήσεως, όπου 
αναγράφονται τα στοιχεία της ταυτότητάς του, διαβατη¬ 
ρίου κ.λπ., είτε είναι φυσικό πρόσωπο, είτε εκπρόσωπος 
εταιρίας, είτε εξουσιοδοτημένος από τον δικαιούχο, κα¬ 
θώς και η ημερομηνία έκδοσής τους και ολογράφως το 
όνομα του λαβόντος. 

15. ΕΞΟΦΛΗΣΗ ΤΙΤΛΟΥ ΣΕ ΑΝΤΙΠΡΟΣΩΠΟ ΤΟΥ ΔΙΚΑΙ¬ 
ΟΥΧΟΥ 

Η πληρωμή σε αντιπρόσωπο του δικαιούχου, γίνεται με 
απλή εξουσιοδότηση ή με συμβολαιογραφικό πληρεξού¬ 
σιο, ανάλογα με το ύψος του ποσού. 

Με απλή εξουσιοδότηση, όπου στο σώματης θεωρείται 
το γνήσιο της υπογραφής του εξουσιοδοτούντος από 
οποιαδήποτε Υπηρεσία, ΝΠΔΔ, Αστυνομική, Δημοτική ή 
Κοινοτική Αρχή, εξοφλούνται τίτλοι πληρωμής το ποσό 
των οποίων για κάθε έναν ανέρχεται στα 5.000 ευρώ. 

Άνω του ποσού των 5.000 ευρώ, απαιτείται η επίδειξη 
πληρεξουσίου, το οποίο εκδίδεται από συμβολαιογρά- 
φουςτου εσωτερικού ή του εξωτερικού, Πρεσβείες, Προ¬ 
ξενεία και σε εξαιρετικές περιπτώσεις από τον Πλοίαρχο 
στη διάρκεια ταξιδιού. 

Αν το πληρεξούσιο είναι ξενόγλωσσο μαζί με το θεωρη¬ 
μένο αντίγραφο πρέπει να προσκομίζεται για επίδειξη και 
μετάφρασή του, όπως αναφέρεται στο εδάφιο ε' της πα¬ 
ραγράφου 14. Το αντίγραφο του πληρεξουσίου, που προ¬ 
σκομίζεται για επίδειξη, δεν μπορεί να θεωρηθεί από κα¬ 
μιά άλλη αρχή πλην αυτού που το εξέδωσε. 

Το πληρεξούσιο ισχύει έκτου νόμου, μέχρι ανακλήσεώς 
του και ως εκ τούτου η ημερομηνία θεώρησήςτου μπορεί 
να είναι και παλαιό. Για το λόγο αυτό οι ΔΟΥ πρέπει να τη¬ 
ρούν σχετικό βιβλίο ανακλημένων πληρεξουσίων. 

Πάνω στο σώμα του τίτλου (στην πράξη εξόφλησης) 
αναγράφεται ο αριθμός του πληρεξουσίου, η εκδούσα 
αρχή, η διεύθυνση και το τηλέφωνο αυτής, τα στοιχεία 
του πληρεξουσιοδοτημένου και κάθε άλλο χρήσιμο στοι¬ 
χείο. 

Η ΔΟΥ εκδίδει αντίγραφο του επιδεικνυόμενου πληρε¬ 
ξουσίου το οποίο θεωρεί και επισυνάπτει στον τίτλο που 
αποστέλλει στο Ελεγκτικό Συνέδριο. 

Αντίθετα η εξουσιοδότηση πρέπει να εκδοθεί μέσα στο 
έτος, που εξοφλείται ο τίτλος, με την ευχέρεια που παρέ¬ 
χεται για τα λοιπά δικαιολογητικά που εκδίδονταιτους μή¬ 
νες Νοέμβριο - Δεκέμβριο, του προηγούμενου έτους. 

Η εξουσιοδότηση εκδίδεται για μια αιτία και δεν γίνονται 
δεκτά θεωρημένα αντίγραφά της. 

Η πληρεξουσιότητα δεν μεταβιβάζεται σε άλλον από 
τον πληρεξουσιοδοτούμενο αν δεν δίνει τέτοιο δικαίωμα 
ο εντολέας. 

Αυτός που πιστοποιείται (από τα δικαιολογητικά των 
παραγράφων 1.2.3. και των αντίστοιχων περιπτώσεων) 
ως εκπρόσωπος εταιρείας, δύναται να εξουσιοδοτεί - 
πλη ρεξου σιοδοτεί τρίτον ανάλογα μετούψοςτουποσού, 
να εισπράξει αντί αυτού εκτός από τις περιπτώσεις που 
αυτό του απαγορεύεται ρητά στον καταστατικό χάρτη ή 
στα πρακτικά συνεδριάσεως του Δ.Σ. 

16. ΔΙΚΑΙΟΥΧΟΙ ΠΟΥ ΔΕΝ ΜΠΟΡΟΥΝ ΝΑ ΥΠΟΓΡΑ¬ 
ΨΟΥΝ 

Προκειμένου να εξοφληθούν τίτλοι πληρωμής σε δικαι¬ 
ούχους που δεν μπορούν να υπογράψουν, μέχρι του πο¬ 
σού των 2.000 ευρώ απαιτείται η συνυπογραφή της πρά¬ 
ξης εξοφλήσεως από δύο μάρτυρες, καθώς και η ανα¬ 
γραφή των στοιχείωντης ταυτότητας τους, στο σώμα του 
τίτλου. 

Άνω των 2.000 ευρώ απαιτείται πληρεξούσιο. Εξαιρού¬ 
νται του ποσού αυτού και μπορεί η εξόφληση να γίνεται με 
δύο μάρτυρες, μέχρι του ορίου των αποδοχών ενός μη¬ 
νάς για τους υπαλλήλους και συνταξιούχους, καθώς και 
οι πάσης φύσεως αμοιβές από μισθούς και συντάξεις. 
Ακόμη, επιτρέπεται η υπέρβαση του ορίου των 2.000 ευ¬ 
ρώ και μέχριτου συνόλου των αποδοχών τριών μηνών, για 
τις χορηγήσεις δανείων από το ΜΤΠΥ και λοιπών ασφαλι¬ 
στικών ταμείων, για κάθε δανειολήπτη. 

17. ΚΑΤΟΙΚΟΙ ΕΞΩΤΕΡΙΚΟΥ 

Η εξόφληση γίνεται στους ίδιους ή στους εξουσιοδοτη¬ 
μένους - πληρεξουσιοδοτημένους αντιπροσώπους τους, 
ανάλογα με το ύψος του ποσού, όταν πρόκειται για φυσι¬ 
κά πρόσωπα. Επίσης, με εντολή μεταφοράς του ποσού σε 
λογαριασμούς τους σε τράπεζα του εσωτερικού ή του 
εξωτερικού, αφού στην αίτηση του δικαιούχου δηλωθεί ο 
λογαριασμός και η μεσολαβούσα τράπεζα στην Ελλάδα, 
στη περίπτωση που ο λογαριασμός τηρείται σε Τράπεζα 
του εξωτερικού. 

Οι δικαιούχοι, Φυσικά ή Ν.Π. αναλαμβάνουν τα έξοδα 
που θα απαιτηθούν για την μεταφορά των ποσών που 
τους αφορούν στο εξωτερικό. 

Αν ο δικαιούχος είναι νομικό πρόσωπο (εταιρεία κ.λπ.), 
ο τίτλος εξοφλείται υποχρεωτικά με εντολή μεταφοράς 
του ποσού σε λογαριασμό του, που τηρείται σε τράπεζα 
του εσωτερικού ή του εξωτερικού, δηλώνοντας στη δεύ¬ 
τερη περίπτωση και τη μεσολαβούσα τράπεζα στην αίτη¬ 
σή του. 

Τυχόν πιστοποιητικά μόνιμης κατοικίας στο εξωτερικό ή 
άλλα στοιχεία που καταθέτονται στις ΔΟΥ (ή επικυρωμέ¬ 
να αντίγραφα αυτών), επισυνάπτονται στην εντολή μετα¬ 
φοράς. 

Στην εντολή επίσης αναφέρεται η αιτία πληρωμής ανα¬ 
λυτικά (π.χ. επιστροφή φόρου εισοδήματος από αμοιβές 
συμβούλων, επιστροφή ΦΠΑ, επιστροφή φόρου μεταβί¬ 
βασης ακινήτων, μισθώματα ακινήτου κ.λπ.). 


Για τα Ν.Π. τα οποία βρίσκονται σε κατάσταση λύσης 
και δεν τηρείται λογαριασμός τους σε τράπεζα, ζητούνται 
τα δικαιολογητικά που νομιμοποιούν αυτόν που προσέρ¬ 
χεται να εισπράξει, καθώς και αντίγραφα των διατάξεων 
του νομικού πλαισίου που ισχύει στη χώρα τους τα οποία 
αποδεικνύουν τα ανωτέρω (όλα νόμιμα μεταφρασμένα 
και θεωρημένα). 

Στην περίπτωση που οι ΔΟΥ αδυνατούν να εξάγουν συ¬ 
μπεράσματα ή αμφιβάλλουν για το ποιος δικαιούται να ει- 
σπράξει, διαβιβάζουν τη σχετική αλληλογραφία στη 16η 
Δ/νση του Υπ. Οικονομικών για να λάβουν οδηγίες. 

18. ΚΛΗΡΟΝΟΜΟΙ ΑΠΟΒΙΩΣΑΝΤΩΝ ΔΙΚΑΙΟΥΧΩΝ 

Μέχρι το ποσό των 1.500 ευρώ κατά τίτλο, η εξόφληση 

γίνεται με την προσκόμιση υπεύθυνης δήλωσης. Σ’ αυτήν 
δηλώνεται το ονοματεπώνυμο, ο τόπος και η χρονολογία 
αποβιώσεως του κληρονομουμένου και ότι ο δηλών είναι 
ο μοναδικός κληρονόμος του αποβιώσαντος δικαιούχου. 
Αν οι κληρονόμοι είναι περισσότεροι του ενός, σε ξεχωρι¬ 
στή δήλωση ο κάθε ένας αναφέρει και τους λοιπούς κλη¬ 
ρονόμους. 

Η ΔΟΥ που εξοφλεί τον τίτλο υποχρεούται να ενημερώ¬ 
νει τη ΔΟΥ που φορολογούνται οι κληρονόμοι ή το αρμό¬ 
διο τμήμα της ίδιας για τα ποσά που τους καταβάλλονται. 

Άνω του ποσού των 1.500 ευρώ και κατάτίτλο (και όπως 
διαμορφώνεται κάθε φορά το ποσό του αρθρ. 107 του Ν. 
2961/2001 (ΦΕΚ266-Α'-2001) σε συνδυασμό με τις διατά¬ 
ξεις του αρθ. 12 του Ν. 2948/2001 και τις σχετικές απο¬ 
φάσεις του Υπουργού Οικονομικών) η εξόφληση γίνεται 
με την προσκόμιση του κατά το άρθρο 105 του Ν. 2961/ 
2001 πιστοποιητικό του αρμοδίου προϊσταμένου ΔΟΥ, 
στο οποίο βεβαιώνεται ότι κατατέθηκε η κατά το νόμο δή¬ 
λωση φόρου κληρονομιάς, μετά επισυναπτόμενα και μνη¬ 
μονευόμενα έγγραφα νομιμοποίησης του δηλούντος. 
Ακόμη ότι περιλαμβάνεται στη δήλωση και η προς εί¬ 
σπραξη απαίτηση, καθώς και ότι καταβλήθηκε ο απαιτού- 
μενος φόρος. 

Εάν υπάρχει τίτλος πληρωμής οποιουδήποτε ύψους και 
επιμεριζόμενο το ποσό στους κληρονόμους δίνει κατά 
κληρονόμο μέχρι 1.500 ευρώ τότε η εξόφληση γίνεται με 
τη διαδικασία της υπεύθυνης δήλωσης. 

Σε περίπτωση που ο δικαιούχος επιστροφής από φόρο 
εισοδήματος απεβίωσε και το επιστρεφόμενο ποσό προ¬ 
έρχεται ολόκληρο ή μέρος αυτού, από εισοδήματα της 
συζύγου του, η επιστροφή γίνεται σ’ αυτήν, κατόπιν εγ¬ 
γράφου του αρμόδιου προϊσταμένου ΔΟΥ, από το οποίο 
προκύπτει ότι πράγματι ολόκληρο ή μέρος του επιστρε- 
φόμενου ποσού προέρχεται από εισοδήματα της συζύ¬ 
γου. Δεν απαιτείται δηλαδή η προσκόμιση των σχετικών 
δικαιολογητικών νομιμοποίησής της ως κληρονόμου, για¬ 
τί το επιστρεφόμενο ποσό δεν αποτελεί κληρονομιαία πε¬ 
ριουσία. 

Όμοια δεν αποτελούν κληρονομιαία περιουσία οιτρίμη- 
νες αποδοχές, οι οποίες καταβάλλονται ως προσωπικό δι¬ 
καίωμα στη σύζυγο και τα τέκνα του υπαλλήλου που απε¬ 
βίωσε. Στην περίπτωση αυτή ως δικαιολογητικά προσκο¬ 
μίζεται, το πιστοποιητικό εγγυτέρων συγγενών από το 
Δήμο ή την Κοινότητα, ανεξαρτήτως ποσού. 

19. ΑΝΗΛΙΚΟΙ 

Η εξόφληση τίτλων πληρωμής σε ανήλικο δικαιούχο 
[όποιος δεν έχει συμπληρώσει το δέκατο όγδοο έτος της 
ηλικίας του, όπως ισχύει μέχρι σήμερα (αρθ. 127 Α. Κ.)], γί¬ 
νεται σ’ αυτούς που έχουν τη γονική μέριμνα ή την επιμέ¬ 
λεια του ανηλίκου. 

Για την εξόφληση απαιτείται πιστοποιητικό εγγυτέρων 
συγγενών από το Δήμο ή την Κοινότητα και υπεύθυνη δή¬ 
λωση, στην οποία οι γονείς του ανηλίκου - ή ο ένας από 
τους δύο -, δηλώνουν ότι ασκούν τη γονική μέριμνα και 
την επιμέλεια του ανηλίκου και ότι αυτή δεν τους έχει 
αφαιρεθεί με δικαστική απόφαση. 

Σε περιπτώσεις διαφωνιών των γονέων, διάστασης, δια¬ 
ζυγίου κ.λ. περιπτώσεις που περιγράφονται στα άρθρα 
1510 έως 1541 του Α. Κ., το δικαστήριο αποφασίζει για την 
ανάθεση της επιμέλειας του ανηλίκου σε έναν από τους 
γονείς ή τρίτο πρόσωπο ή ορίζει επίτροπο, οπότε απαιτεί¬ 
ται η προσκόμιση της σχετικής απόφασης θεωρημένης 
από την αρμόδια δικαστική Αρχή. 

20. ΑΤΟΜΑ ΣΕ ΕΠΙΜΕΛΕΙΑ 

Η εξόφληση γίνεται σ’ αυτούς που ασκούν την επιμέ¬ 
λεια, όπως προκύπτει από την οικεία δικαστική απόφαση, 
η οποία προσκομίζεται θεωρημένη από την αρμόδια Υπη¬ 
ρεσία του Δικαστηρίου. 

Στις περιπτώσεις που δεν υπάρχει δικαστική απόφαση 
επιτρέπεται να γίνεται η εξόφληση μέχρι του ποσού των 
1.500 ευρώ, αφού αυτός που δηλώνει ότι έχει την επιμέ¬ 
λεια προσκομίσει βεβαίωση από το Δήμο ή την Κοινότητα 
ότι αυτός ασκεί την επιμέλεια καθώς και υπεύθυνη δήλω¬ 
σή του στην οποία δηλώνει ότι έχει την επιμέλεια του δι¬ 
καιούχου. Δηλώνει επίσης ότι αναλαμβάνει στην περί¬ 
πτωση που αποδειχθεί ότι η επιμέλεια έχει ανατεθεί ή 
ασκείται από άλλον, νατού καταβάλλει το ποσό που εισέ- 
πραξε. 

21. ΕΛΕΥΘΕΡΟΙ ΕΠΑΓΓΕΛΜΑΤΙΕΣ 

Ισχύουν όσα αναφέρονται στην παράγραφο 12 της πα¬ 
ρούσας για τα ΦΥΣΙΚΑ ΠΡΟΣΩΠΑ και επιπλέον απαιτείται 
η προσκόμιση του δελτίου παροχής υπηρεσιών, νόμιμα 
θεωρημένου όπου αυτό επιβάλλεται. Σε ότι αφοράτις επι¬ 
στροφές φόρων, για την προσκόμιση ή μη του δελτίου πα¬ 
ροχής υπηρεσιών ισχύουν οι σχετικές διατάξεις και εγκύ¬ 
κλιοι του Κ.Β.Σ. 

Στις περιπτώσεις εξόφλησης Χ.Ε.Π., το δελτίο παροχής 
υπηρεσιών κατατίθεται στις Υπηρεσίες Δημοσιονομικού 
ελέγχου [Υ.Δ.Ε.], οι οποίες πιστοποιούν την υποβολή του 
δελτίου πάνω στο σώμα του τίτλου με την ένδειξη "κατα¬ 
τέθηκε δελτίο παροχής υπηρεσιών" ή "να πληρωθεί χωρίς 
δελτίο παροχής υπηρεσιών". Αν στο Χ.Ε.Π. δεν αναγρά¬ 
φεται καμία από τις ανωτέρω ενδείξεις, το δελτίο παρο¬ 
χής υπηρεσιών υποβάλλεται από τον υπόχρεο στη Δ.Ο.Υ., 
κατά τη εξόφληση του τίτλου. 

Το παραπάνω δελτίο προσκομίζεται και στην περίπτω¬ 
ση εξόφλησης του τίτλου με "εντολή μεταφοράς". 

Όταν ο ελεύθερος επαγγελματίας συνταξιοδοτηθεί, 
προσληφθεί στο Δημόσιο ή για οποιοδήποτε λόγο κάνει 
παύση δραστηριοτήτων, αντί του δελτίου παροχής υπη¬ 
ρεσιών και όπου αυτό απαιτείται, προσκομίζει τη σχετική 
βεβαίωση του ασφαλιστικού του φορέα, υπηρεσίας κ.λπ. 
καθώς και αντίγραφο της βεβαίωσης διακοπής εργασιών, 
που του χορηγεί η αρμόδια Δ.Ο.Υ. 


22. ΕΞΟΦΛΗΣΗ ΤΙΤΛΩΝ ΠΛΗΡΩΜΗΣ ΜΕ ΧΡΗΜΑΤΙΚΑ 
ΓΡΑΜΜΑΤΙΑ 

Οι Δ.Ο.Υ. μπορούν, μετά από αίτηση του δικαιούχου, να 
εξοφλούν τίτλους πληρωμής με την έκδοση χρηματικών 
γραμματίων προς άλλη Δ.Ο.Υ., στην οποία λειτουργεί 
τμήμα εξόδων. 

Στο Γραμμάτιο αναγράφεται υποχρεωτικά το όνομα ή η 
επωνυμία του δικαιούχου, όπως ακριβώς αναφέρεται 
στον τίτλο πληρωμής. 

Αρμόδια ΔΟΥ για τη συγκέντρωση των δικαιολογητικών 
νομιμοποίησης των δικαιούχων, είναι η ΔΟΥ η οποία εξο¬ 
φλεί τα χρηματικά γραμμάτια. 

23. ΣΧΟΛΙΚΕΣ ΕΠΙΤΡΟΠΕΣ 

Για τα Χ.Ε.Π. που εκδίδονται στο όνομα του εκπροσώ¬ 
που της σχολικής επιτροπής, προσκομίζεται διπλότυπη 
απόδειξη είσπραξης. 

Για τα Χ.Ε.Π. που εκδίδονται στο όνομα της σχολικής 
επιτροπής, προσκομίζονται, η διπλότυπη απόδειξη και βε¬ 
βαίωση του Δήμου σχετικά με τη συγκρότηση του οργά¬ 
νου. Χρήματα, μπορούν να εισπράξουν ο Ταμίας ή ο 
Δ/ντήςτης σχολικής επιτροπής. 

24. ΕΙΔΙΚΑ ΘΕΜΑΤΑ 

Απαγορεύεται, στους προϊσταμένους εσόδων και εξό¬ 
δων να προβαίνουν οι ίδιοι στην είσπραξη του προϊόντος, 
των προς εξόφληση τίτλων πληρωμής, προκειμένου να 
εξυπηρετήσουν φιλικά ή συγγενικά τους πρόσωπα, είτε 
έχουν, είτε δεν έχουν εξουσιοδοτηθεί. 

Απαγορεύεται η μερική εξόφληση τίτλου για τον ίδιο δι¬ 
καιούχο, εκτός από τις περιπτώσεις μισθοδοσίας για την 
πληρωμή των ασφαλιστικών κρατήσεων. Η εξόφληση τίτ¬ 
λου με πολλούς δικαιούχους ισχύει και γίνεται με τη δια¬ 
δικασία που περιγράφεται στο άρθρο 130τουΠ.Δ. 16/89. 

Απαγορεύεται, μετά την εξόφληση τίτλου πληρωμής 
από το διαχειριστή της Δ.Ο.Υ. ή τον πράκτορα της Τρά¬ 
πεζας της Ελλάδος, η διόρθωση ή η αντικατάσταση πα¬ 
ραστατικού στοιχείου της πληρωμής. 

Ακόμη απαγορεύεται σε κάθε περίπτωση η εξόφληση 
με μετρητά τίτλων που το προϊόν τους πρόκειται να συμ- 
ψηφισθεί με χρέη του δικαιούχου ή του έχοντος έννομου 
συμφέροντος, στην ίδια ή άλλη ΔΟΥ. 

Τα Χ.Ε.Π. και κάθε άλλος τίτλος πληρωμής πρέπει να 
αποστέλλονται στις Δ.Ο.Υ. τουλάχιστον πέντε (5) εργά¬ 
σιμες ημέρες πριν από την ημερομηνία εξοφλήσεώς 
τους, προκειμένου να διενεργείται ο προβλεπόμενος 
έλεγχος. 

Από την ισχύ της παρούσας (1.1.2002) παύουν να ισχύ¬ 
ουν οι διατάξεις της αριθ. 1109245/6126/0016/22.11.1999 
Α.Υ.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

